Хто гэтак спявае  
*Васіль Вітка*

«Шатавіла-матавіла

Па-нямецку гаварыла,

Пела па-турэцку,

Плакала па-грэцку.

3 носіка — шыльца,

А з хвосціка — вільца,

Спадыспаду — палатно,

На апашках — шоўк, шоўк.

Зазірнула я ў гумно,

Дзюбачкай: шчоўк, шчоўк.

Як у вырай адлятала,

Шмат дабра вам пакідала,

Не ўзяла ні жменькі.

Прыляцела, паглядзела —

Няма нічагенькі:

Усё чыста пералушчылі,

Перацерлі, ператрушчылі…

Што нажалі, накасілі —

Без мяне памалацілі.

Ці-лі, ці-лі,

Ці-лі…»